7. ΝΟΜΟΘΕΤ. ΔΙΑΤΑΓΜΑ υπ’ αριθ. 1806 της 22 Μαΐου/1 Οκτ. 1942 (ΦΕΚ Α΄  248) Περί τροποποιήσεως και επεκτάσεως των διατάξεων του Α.Ν. 2564/1940 «περί παροχής εφεδρικού επιδόματος κλπ. και άλλων τινών διατάξεων. Άρθρ.1.-(Αφεώρα το ποσόν του εφεδρ. επιδόματος βλ. ήδη Ν.Δ. 2714/1953). Άρθρ.2.-1.Από της ισχύος του παρόντος η διανομή του επιδόματος δεν θα ενεργείται παρά των Επιτροπών του άρθρ. 5 του Α.Ν. 1564/1940 αλλά παρά των κατά τόπους Ταμείων του Κράτους, κατά τα περί τούτων ισχύοντα. Προς τούτο δύναται να γίνηται χρήσις των ταχυδρομείων και ταχυδρομικών επιταγών. Σελ. 739 Επιδόματα Οικογενειών Στρατιωτικών 36.Θ.ε.5-7 2.Οι Νομάρχαι ή, όπου δεν υπάρχουσι τοιούτοι, οι Γενικοί Διοικηταί, απαλλάσσονται των καθηκόντων των σχετικών προς την διαχείρισιν και λογιστικήν τακτοποίησιν των υπολόγων των άρθρ. 9 και 10 του Α.Ν. 2564/40 μεταβιβαζομένων ως άνω εις τα Ταμεία του Κράτους, διατηρούν όμως, ως και πριν, τα καθήκοντα της εποπτείας ως καθορίζει ο Α.Ν. 2564/1940. 3.Η μεταβίβασις των καθηκόντων των Νομαρχών και Επιτροπών εις τα Ταμεία, θέλει γίνει κατά τόπους δια διαταγών του οικείου Νομάρχου, εν συνεννοήσει μετά των οικείων Διευθυντών των Ταμείων του Κράτους. Άρθρ.3-6.(Προσωρινής ισχύος). Άρθρ.7.-.1.Πάσα λεπτομέρεια αναγκαία δια την εκτέλεσιν του παρόντος ρυθμίζεται δια διαταγών του Υπουργού Εθνικής Αμύνης. 2.Η ισχύς του παρόντος Ν.Δ./τος, συντακτικού χαρακτήρος και περιεχομένου, άρχεται από της δημοσιεύσεως του εις την Εφημερίδα της Κυβερνήσεως. 